Alþjóðlegur barnaklámshringur leystur upp í kjölfar ábendingar frá INHOPE samtökunum . Lögreglan í Þýskalandi leysti í síðustu viku upp stóran alþjóðlegan barnaklámhring á Internetinu í kjölfar ábendingar frá INHOPE-aðila þar í landi . Um 26.500 manns í 166 löndum liggja undir grun um að hafa skipst á klámmyndum af börnum , þar með talið einstaklingar frá Bandaríkjunum , Ástralíu og Sviss . Sum börnin eru allt niður í fjögurra mánaða gömul . Um 1.500 lögreglumenn tóku þátt í aðgerðinni og lagði lögreglan hald á 745 tölvur , 35.500 geisladiska , 8.300 diskettur og 5.800 myndbönd . Rannsóknin hefur verið í gangi í ríflega eitt ár . Ábendingalínan í Þýskalandi er aðili að INHOPE-samtökunum , sem eru alþjóðleg samtök er berjast gegn barnaklámi á Internetinu . Barnaheill hafa verið aðili að samtökunum frá árinu 2001 .